55. ΑΠΟΦΑΣΗ ΕΕΤΤ Αριθ. 238/96 της 14/31 Δεκ. 2001 (ΦΕΚ Β΄ 1773) Εκχώρηση Ραδιοσυχνοτήτων για Ζεύξεις «σημείο προς σημείο» χρησιμοποιούμενες πριν από την έκδοση της Υπουργικής Απόφασης αριθ. 62087/1998, από Εταιρείες Παροχής Δημόσιων Τηλεπικοινωνιακών Υπηρεσιών. Έχοντας υπόψη: α.τις διατάξεις του Ν.2867/2000 «Οργάνωση και Λειτουργία των Τηλεπικοινωνιών και άλλες Διατάξεις» (ΦΕΚ 273/Α/2000) και ιδίως, των εδαφίων ιστ΄, ιζ΄, ιθ΄ και κη΄ της παραγράφου 14 του άρθρου 3 και του άρθρου 7 αυτού. β.Την Απόφαση της ΑΠ.: 210/2/28.2.2001 «Κανονισμός Εκχώρησης Μεμονωμένων Ραδιοσυχνοτήτων ή Ζωνών Ραδιοσυχνοτήτων υπό Καθεστώς Ειδικής Άδειας, για Παροχή Δημόσιων Τηλεπικοινωνιακών Υπηρεσιών» (ΦΕΚ 285/Β/2001). γ)Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του κρατικού προϋπολογισμού, αποφασίζει: Άρθρο 1 Ραδιοσυχνότητες για τις οποίες ισχύουν σωρευτικά τα κατωτέρω: -χρησιμοποιούνταν από Εταιρείες παροχής δημόσιων τηλεπικοινωνιακών υπηρεσιών για ζεύξεις «σημείο προς σημείο» (σταθερή υπηρεσία ξηράς), σύμφωνα με την τηλεπικοινωνιακή τους άδεια, -χρησιμοποιούνταν πριν από την έκδοση της Υπουργικής Απόφασης αριθ. 62087/1998, καταλαμβάνονται από την παρούσα Απόφαση. 2.Οι, σύμφωνα με την παρ. 1 του παρόντος, πάροχοι υποχρεούνται, το αργότερο εντός δεκαπέντε (15) ημερών από την έναρξη ισχύος της παρούσας, να υποβάλουν Αίτηση εκχώρησης, η οποία θα περιλαμβάνει το σύνολο των ραδιοσυχνοτήτων, τις οποίες, κατά δήλωση τους, χρησιμοποιούσαν πριν από την έκδοση της Υπουργικής Απόφασης αριθ. 62087/1998 και συνεχίζουν να τις χρησιμοποιούν σύμφωνα με την Ειδική τους Άδεια. 3.Σε περίπτωση κατά την οποία ραδιοσυχνότητα εκχωρούμενη με βάση την ανωτέρω δήλωση δεν εχρησιμοποιείτο πριν από την έκδοση της Υπουργικής Απόφασης αριθ. 62087/1998 ή εχρησιμοποιείτο για υπηρεσίες άλλες από τις αδειοδοτούμενες, η ΕΕΤΤ επιφυλάσσεται να εφαρμόσει την κείμενη νομοθεσία για παράνομη χρήση ραδιοσυχνοτήτων. Άρθρο 2 Η παρούσα απόφαση να δημοσιευθεί στην Εφημερίδα της Κυβερνήσεως. Η παρούσα απόφαση τίθεται σε ισχύ από την ημερομηνία δημοσίευσής της στην Εφημερίδα της Κυβερνήσεως. 